Вось у чацвер на FAZ.NET з’явілася зусім няшкодная нататка пра міністра юстыцыі Хейка Мааса (ад СПД — сацыял-дэмакратычнай партыі Германіі — П.П.), якая толькі зусім часткова закранала тэматыку бежанцаў. Каментары, якія з’явіліся, пасля гэтага на Твітэры, нагадваюць апошнія часы Веймарскай рэспублікі (пачатак 30-х гг. — час вялікай папулярнасці нацыстаў у масах — П.П.). “Слізкі вораг галоснасці і немцаў”, пісаў адзін каментатар у Твітэры, “ён пасуе надта добра да астатніх высокапастаўленых здраднікаў у Берліне”. Іншыя здзекваюцца з “карліка з мордай Эйхмана (Адольф Эйхман — оберштурмбанфюрэр СС, адказны за масавыя забойствы яўрэяў падчас Другой сусветнай вайны — П.П.)” і клянуць Мааса як “міністра прапаганды” і “сумесь Фрайслера і Гебельса”, чыя жонка носіць “Бурку”.